**PROGRAMĂRI PENTRU OBŢINEREA ACTELOR DE IDENTITATE**

**Pentru judetul Suceava**

[**https://hub.mai.gov.ro/cei/programari/create?judet=SV**](https://hub.mai.gov.ro/cei/programari/create?judet=SV)

**Selectati locatia S.P.C.L.E.P. Câmpulung Moldovenesc**

**DORIȚI O PROGRAMARE PENTRU DEPUNERE ACTE?**

**Carte electronica de identitate bifați**

**Selctati numărul de personae (1,2,3,4)**

**Alegeți data, marcată cu verde și intervalul orar, cate 30 minute aferente fiecarui solicitatnt**

**﻿Anunt din 11-07-2025:**

**Informare: Începând cu data de 11.07.2025 programări online se pot efectua doar pentru Cartea electronică de identitate (vedeți link-ul de mai jos), selectând locația: S.P.C.L.E.P. Campulung Moldovenesc)**

**﻿**

**﻿[Pentru emiterea cărții de identitate, vă rugăm să accesați link-ul:](https://hub.mai.gov.ro/cei/programari/create?judet=SV" \t "_blank)﻿﻿**

**﻿﻿﻿Vă puteți programa/puteți depune cererea doar la SECTORUL/LOCALITATEA în care aveți adresa de domiciliu.**

**Programările pot fi realizate doar pentru următoarele 30 de zile de la data curentă, în funcție de disponibilitatea serviciului public comunitar de evidență a persoanelor.**

**﻿﻿﻿[Adaugă programare](https://hub.mai.gov.ro/cei/programari/create?judet=SV)**

**﻿﻿﻿[Documente necesare și informații utile](https://hub.mai.gov.ro/cei/programari/info)**

**﻿**

**﻿﻿Prima Carte Electronică de Identitate se eliberează gratuit pentru cetățenii români începând cu vârsta de 14 ani.**

**Documente necesare pentru:**

1. **Eliberarea cărții electronice de identitate la expirarea termenului de valabilitate, modificarea datelor de stare civilă, anularea documentului, schimbarea sexului, a fizionomiei sau în cazul preschimbării actului de identitate:**
   * **actul de identitate**;
   * **certificatul de naştere (original)**;
   * **certificatul de căsătorie (original)**, în cazul persoanelor căsătorite sau al soţului supravieţuitor;
   * **certificatul/hotărârea judecătorească de divorţ definitivă/irevocabilă (original)**, după caz;
   * **documentul cu care se face dovada adresei de domiciliu(original)**: pentru persoanele care nu au înscris imobilul în cartea funciară sau, după caz, cele pentru care datele din evidențele Agenița Națională de Cadastru și Publicitate Imobiliară (ANCPI) nu returnează informațiile necesare emiterii CEI;
   * **dovada achitării contravalorii actului de identitate, după caz**.

*Dacă solicitantul CEI****nu****este proprietar al imobilului , dovada adresei de domiciliu se face conform documentelor menționate anterior,****insoțite****de consimțământul găzduitorului (proprietarului) care poate fi dat în fața lucrătorului din cadrul serviciului public comunitar de evidenţă a persoanelor, a poliţistului de siguranţă publică, a notarului public ori a funcţionarului misiunii diplomatice sau oficiului consular al României.  
Notă: Pentru evitarea situațiilor în care informațiile solicitate de la ANCPI sunt incomplete, în vederea emiterii CEI, solicitanții vor avea asupra acestora documentul cu care se face dovada domiciliului, pentru a putea fi scanat și anexat la cerere.*

1. **Eliberarea cărții electronice de identitate pentru minorii cu vârsta sub 14 ani:**
   * **certificatul de naştere (original)**;
   * **actul de identitate (original)** al părinţilor sau al reprezentantului legal, document cu care se realizează și dovada adresei de domiciliu;
   * **certificatul de căsătorie al părinţilor (original)** ori certificatul de divorţ însoţit de acordul parental/hotărârea judecătorească de divorţ definitivă/irevocabilă, după caz, în situaţia în care părinţii sunt divorţaţi;
   * **dovada achitării contravalorii actului de identitate**.

**Cererea se semnează de către ambii părinţi.**

*Pentru minorul însoţit numai de unul dintre părinţi, se prezintă declaraţia celuilalt părinte(prin care este de acord cu eliberarea actului de identitate), autentificată la misiunea diplomatică a României din statul în care acesta se află, la notarul public din ţară ori la autorităţile străine competente(tradusă şi legalizată potrivit normelor legale în vigoare).*

**Observații:**

* + **Imaginile impresiunilor papilare nu se preiau pentru minorii cu vârsta de la 0 până la 12 ani;**
  + **Începând cu vârsta de 12 ani, CEI se eliberează cu imaginile impresiunilor papilare;**
  + **CEI se înmânează unuia dintre părinți/persoanei menționate la art. 121 din O.U.G. nr. 97/2005, republicată, cu modificările și completările ulterioare;**
  + **Minorilor care nu au împlinit vârsta de 14 ani, nu li se eliberează carte de identitate simplă.**

1. **Eliberarea cărții electronice de identitate la împlinirea vârstei de 14 ani:**
   * **certificatul de naştere (original)**;
   * **actul de identitate (original)** al unuia dintre părinţi sau al reprezentantului legal, document cu care se realizează și dovada adresei de domiciliu;
   * **certificatul de căsătorie al părinţilor** ori certificatul de divorţ însoţit de acordul parental/hotărârea judecătorească de divorţ definitivă/irevocabilă, după caz, în situaţia în care părinţii sunt divorţaţi **(original)**;
   * **dovada achitării contravalorii actului de identitate, după caz**.

*Minorul se prezintă însoţit de unul dintre părinţi sau, după caz, de reprezentantul său legal.*

*Pentru minorul care, deşi a fost încredinţat, prin hotărâre judecătorească, unuia dintre părinţi, locuieşte statornic la celalalt părinte, se solicita declaraţia de consimţământ a părintelui căruia i-a fost încredinţat, din care să rezulte că este de acord ca în actul de identitate al minorului să fie înscrisă adresa la care acesta locuieşte statornic.*

**Alte informații:**

1. **Unde pot plăti taxa pentru CEI?**

Prima carte electronică de identitate (CEI) se eliberează gratuit pentru cetățenii români, începând cu vârsta de **14 ani**.  
Eliberarea unei noi CEI (spre exemplu, dacă ai avut deja CEI și ți-ai schimbat numele sau în cazul pierderii CEI) se realizează în baza documentului care face dovada achitării contravalorii actului electronic de identitate, în valoare de **67 lei**.  
Pentru eliberarea CEI înainte de împlinirea vârstei de **14 ani**, părinții minorului achită taxa privind contravaloarea actului electronic de identitate în valoare de **67 lei**.  
Minorii care solicită eliberarea CEI cu **maxim 30 zile** înainte de împlinirea vârstei de **14 ani**, beneficiază de **gratuitate**.  
Contravaloarea CEI se achită la ghișeele unităților CEC BANK în contul colector al Companiei Naționale “Imprimeria Națională” și stațiile SelfPay.  
Contravaloarea cărții de identitate simple (C.I.S.), în cuantum de **37 lei**, se achită la ghișeele unităților CEC BANK în contul colector al Companiei Naționale “Imprimeria Națională” și stațiile SelfPay.